Pluto (canis fictus)
Pluto est canis fictus in libris pictis et pelliculis animatis societatis Walt Disney. Ex Plutone planetula, ut videtur, nomen accepit; quippe qui eodem anno, 1930, inventus est, et Pluto canis in prima pellicula brevi The Chain Gang prodiit. Ab anno 1930 usque ad annum 1953 in omnibus 89 pelliculis brevibus prodiit. In plurimis pelliculis canis Michaelis Muris est, sed in non nullis pelliculis aut ad Minervam Murem aut Donaldum Anatem aut Goofy pertinere videtur. Contra atque Michael dominus, loqui nescit.